પાકિસ્તાની એજન્સીઓ ભારતમાં મોબાઇલ એપ મારફતે વાયરસ મોકલીને જાસૂસી કરી રહ્યું છે. ગૃહમંત્રાલયને આ અંગે સચોટ પુરાવા પ્રાપ્ત થયા છે. ત્યારે દેશની તમામ સુરક્ષા એજન્સી અને ગુપ્તચર એજન્સીઓને આ મામલે પત્ર લખવામાં આવ્યો છે કે આ રીતના મોબાઇલ એપ્સ ડાઉનલોડ કરવામાં ન આવે. આ સાથે જૂના સૈનિકોને નોકરીની આડમાં તેમજ નાણાકીય સહાયની આડમાં જાસૂસીના પ્રયાસમાં ફાંસવાના કેટલાક કેસ્સાઓ પણ સમગ્ર દેશમાંથી સામે આવ્યાં છે. ગૃહવિભાગના મતે આ એપ દ્વારા પાકિસ્તાની ગુપ્ત એજન્સીઓ વાયરસ મોકલીને માહિતી પ્રાપ્ત કરી રહી છે.